NORAKSTS

|  |  |
| --- | --- |
| 26.08.2021. | Nr.13/46 |

###### GROZĪJUMI JELGAVAS PILSĒTAS DOMES 2011.GADA 27.OKTOBRA LĒMUMĀ Nr.12/16 “JELGAVAS PILSĒTAS DOMES POLITISKI REPRESĒTĀS PERSONAS STATUSA NOTEIKŠANAS KOMISIJAS NOSAUKUMA MAIŅA UN NOLIKUMA APSTIPRINĀŠANA”

(Ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 61.panta trešo daļu, Administratīvo teritoriju un apdzīvoto vietu likuma 8.panta otro un trešo daļu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2011.gada 27.oktobra lēmumā Nr.12/16 “Jelgavas pilsētas domes politiski represētās personas statusa noteikšanas komisijas nosaukuma maiņa un nolikuma apstiprināšana” (turpmāk- Lēmums) un tā pielikumā šādus grozījumus:

1. Aizstāt Lēmuma 1., 2. punktā un Lēmuma pielikumā komisijas nosaukumu “Jelgavas pilsētas domes Nacionālās pretošanās kustības dalībnieka statusa noteikšanas komisija” ar nosaukumu “Jelgavas valstspilsētas pašvaldības Nacionālās pretošanās kustības dalībnieka statusa noteikšanas komisija”.
2. Aizstāt Lēmuma pielikumā visā tekstā vārdu “pilsēta” ar vārdu “valstspilsēta” un vārdus “Jelgavas pilsētas domes administrācija” ar vārdiem “Jelgavas valstspilsētas pašvaldības administrācija” attiecīgajā locījumā.
3. Izteikt Lēmuma pielikuma 4.punktu šādā redakcijā:

“4. Komisija darbojas Jelgavas valstspilsētas domes kārtējā sasaukuma pilnvaru laikā. Komisijas sastāvu apstiprina 3 (trīs) mēnešu laikā pēc jaunievēlētās Jelgavas valstspilsētas domes pirmās sēdes sasaukšanas.”.

1. Papildināt Lēmuma pielikuma 7.punktu aiz vārda “iekļauj” ar vārdiem “Jelgavas valstspilsētas pašvaldības administrācijas pārstāvi”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā